Folketing
2011-11-17

Det er den folkelige opbakning. Det nordiske samarbejdes styrke, ikke mindst den stærke forankring hos befolkningen og de folkelige organisationer, er fuldstændig unik og savner modstykke i andre internationale organisationer og samarbejdsfora. Jeg kender ikke noget modstykke til det nordiske samarbejde, og hvis der er nogen, der kan komme med et bud, så tager jeg vældig gerne imod det, men jeg har ledt, og jeg har spurgt, jeg kender ikke noget modstykke til det. Alene i Danmark er der mere 13.000 medlemmer af Foreningen Norden, og det er jo fuldstændig fantastisk. For at fastholde det folkelige engagement i det nordiske samarbejde er det til gengæld vigtigt, at det, vi laver i Nordisk Råd og i Nordisk Ministerråd, både er synligt og relevant for borgerne, og der tror vi alle sammen har et ansvar for at sætte det på dagsordenen, så det glæder mig rigtig, rigtig meget, at hr. Bertel Haarder, har jeg lagt mærke til, er en af dem, der går forrest, når det handler om artikler, debatindlæg osv. Det er vigtigt, at vi inkluderer borgerne i vores arbejde.